Diari Oficial de la Generalitat Valenciana


Sumari del DOGV 2023, del 13-05-1993 (1993/827941)

DECRET 58/1993, de 3 de maig, del Govern Valencià, pel qual aprova actuacions per a la reposició d'infrastructura agrícola publica malmesa per les pluges de febrer de 1993 a les províncies d'Alacant i València .
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/05/03/58/dof/vci/html**

### Dades del document

Número de DOGV
:   2023

Data del DOGV
:   13-05-1993

Secció del DOGV
:   DISPOSICIONS GENERALS

Número del document
:   1993/827941


Data del document
:   03-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 58/1993, de 3 de maig, del Govern Valencià, pel qual aprova actuacions per a la reposició d'infrastructura agrícola pública malmesa per les pluges de febrer de 1993 a les províncies d'Alacant i València.  
Com a conseqüència de les fortes pluges que van caure al llarg de la primera quinzena del mes de febrer d'enguany a determinats termes municipals d'Alacant i de València, s'han produït danys considerables en la infrastructura agrària d'aquests municipis, fonamentalment en els camins, i es per això que en cal la reposició.  
Per tant, a proposta del Conseller d'Agricultura i Pesca, i amb la deliberació prèvia del Govern Valencià, en la reunió del dia 3 de maig de 1993,  
DECRETE  
Article primer  
1. Es faran les obres que calguen per a reparar els danys causats en les infrastructures públiques agrícoles per les pluges de febrer de 1993 als termes municipals que es ressenyen en l'annex d'aquest decret.  
2. Aquestes inversions es faran efectives amb càrrec a l'aplicació pressupostària 18.34.765.27.SN dels Pressupostos de la Generalitat Valenciana.  
Article segon  
Es declaren totes aquestes actuacions d'interès general a l?efecte dels articles 61 i 62 de la Llei de Reforma i Desenvolupament Agrari.  
DISPOSICIONS FINALS  
Primera  
Es faculta la Conselleria d'Agricultura i Pesca per al desenvolupament i aplicació d'aquest decret.  
Segona  
Aquest decret entrarà en vigor l?endemà de la publicació al Diari Oficial de la Generalitat Valenciana.  
València, 3 de maig de 1993.  
El President de la Generalitat Valenciana,  
JOAN LERMA I BLASCO  
El Conseller d'Agricultura i Pesca,  
LUIS FONT DE MORA MONTESINOS  
ANNEX  
Província d'Alacant  
Agres, Alcocer de Planes, Alcolecha, Alfafara, Almudaina, Alquería de Aznar, Balones, Benasau, Beniarrés, Benillup, Benimarfull, Benimasot, Cocentaina, Confrides, Facheca, Famorca, Gorga, Millena, Muro de Alcoy, Planes, Quatretondeta, Tollos, Vall de Alcalà i Vall de Laguart.  
Província de València  
Ador, Adzaneta de Albaida, Agullent, Albaida, l'Alcúdia de Crespins, Aielo de Malferit, Anna, Barxeta, Bèlgida, Beniatjar, Benisoda, Bicorp, Bocairent, Bolbaite, Canals, Carrícola, Castelló de Rugat, Cerdà, Chella, Enguera, Estubeny, la Font de la Figuera, Fontanars dels Alforins, Moixent, Montaberner, Montesa, Montichelvo, Navarrés, Novetlè, Ontinyent, Otos, Quatretonda, Quesa, Ràfol de Salem, Rotglà y Corbera, Rugat, Salem, Sellent, Sumacàrcer, Terrateig i Vallada.


Còpia Permalink ELI